32000D0351
L 124/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 май 2000 година
относно процедурата за определяне на нов общ център за управление (сървър) за интегрираната компютризирана ветеринарна система
(нотифицирано под номер C(2000) 818)
(текст от значение за ЕИП)
(2000/351/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. за ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2), и по-специално член 20, параграф 3 от нея,
като взе предвид Решение 92/438/ЕИО на Съвета от 13 юли 1992 г. относно компютризация на ветеринарните процедури при внос (проект „Shift“), за изменение на Директиви 90/675/ЕИО, 91/496/ЕИО, 91/628/ЕИО и Решение 90/424/ЕИО и за отмяна на Решение 88/192/ЕИО (3), последно изменено с Акта за присъединяване на Австрия, Финландия и Швеция, и по-специално член 12 от него,
като има предвид, че:
(1)
С Решение 92/373/ЕИО (4) Комисията определи центъра за управление (сървър) „Анимо“ и съгласно Решение 92/486/ЕИО на Комисията (5), последно изменено с Решение 1999/716/ЕО (6), центърът за управление (сървър) „Анимо“ следва да бъде в действие най-късно до 31 март 2000 г.
(2)
Вследствие работата на общностно равнище, включваща изследвания и семинари за преразглеждане на архитектурата на мрежата „Анимо“, следва да се приложи ветеринарна система, интегрираща различните компютърни приложения.
(3)
На този етап е необходимо да се уточни процедурата, която ще се използва за определяне на нов общ център за управление (сървър), който да извършва всички услуги, изисквани за работата на интегрираната компютризирана ветеринарна система.
(4)
Общият център за управление (сървър) трябва да отговаря на прецизни технически изисквания.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Комисията обявява покана за търг с начало 2000 г. за общ център за управление (сървър), като взема предвид напредъка в комуникационните технологии и новите услуги, необходими за обмена на информация между държавите-членки в интегрираната компютризирана ветеринарна система.
2. Поканата за търг, предвидена в параграф 1, която включва цялата информация, необходима за неговото провеждане (подробна спецификация), е съобразена най-малко с техническите спецификации, посочени в приложението.
3. След обявяването на поканата за търг, предвидена в параграф 1, Комисията избира, с цел определяне на центъра за управление (сървъра), най-малко три оферти, които отговарят на техническите спецификации, посочени в параграф 2.
Член 2
Адресати на настоящото решение са държавите-членки.
Съставено в Брюксел на 3 май 2000 година.